Folketing
1998-01-16

Det kan fortolkes som en parkeringsplads, kunne man sige, hvor både den arbejdsløse og fagforeningen spilder ressourcerne. Der er altså lagt op til en hel masse spørgsmål fra Fremskridtspartiets side, vil jeg gerne sige, for der er ting og sager, der bør kigges alvorligt på. Vi skal, som jeg sagde indledningsvis, være med til at skabe rammerne, men ikke udfylde og detailregulere. Det er ikke det, vi som lovgivere skal stå for i denne sag. Men jeg vil sige, at vi er positive over for, at man fortsat får det bedst mulige ud af folkehøjskoleområdet som sådan, og derfor er det vigtigt for os, at man ikke lægger sig for meget fast på, hvad der skal ske fremover, men at der er en åbenhed fra alle sider her i dette Ting, håber jeg, til at få det bedst mulige ud af situationen for folkehøjskolerne, som desværre har haft et dårligt ry med de eksempler, som vi i al for høj grad har set.